Turhaa vai nerokasta? Mies rakensi tuhannen emojin näppäimistön - Lifestyle - MTV.fi
Elektroniikka Some Arki
Turhaa vai nerokasta? Mies rakensi tuhannen emojin näppäimistön
Lifestyle > Koti Julkaistu 23.09.2015 09:11
Emojit eivät enää rajoitu vain puhelimella käytettäväksi. Metro.co.uk-sivusto kertoo miehestä, joka rakensi todellisen emoji-näppäimistön läppärilleen.
Kuka tarvitsee sanoja, kun voit viestiä hymiöillä? Tom Scott keräsi yhteen yli 1000 emoji-kuvaa, jotka hän sijoitti pieninä kuvina neljälletoista näppäimistölle. Näppäimistöt ovat liitetty hänen läppäriinsä ja jokaisesta näppäimestä syntyy erilainen emoji-kuva. Youtubeen ladatulla videolla Scott esittelee näppäimistönsä toimintaa.
Miksikö? No, miksi ei!
Asian kertominen pienillä hymynaamoilla ja kuvakkeilla ei ehkä ole yhtä tehokasta, kuin perinteinen kirjoittaminen, mutta ainakin se on hauskempaa. Scott tunnustaakin idean olevan hieman hölmö.
– Tämä on varmaan typerin asia, minkä olen rakentanut pitkään aikaan, hän sanoo Metrolle.
Vaikka idea vaikuttaa täysin hullulta, on emojinäppäimistössä jotain oikeaa ideaa. Emojit on luokiteltu näppäimistöön aiheen mukaan niin, että esimerkiksi kaikki eläin/kasvi/ruoka-aiheiset ovat yhdessä paikassa ja liput toisessa.
Scott on kehittänyt myös tavan, jolla ihmisiä esittävien emojien ihonväriä voi vaihtaa kätevästi.
– Siinä, BOOM, musta joulupukki! hän hehkuttaa videolla.
Nainen hurahti hymiöihin – aloitti kummallisen emoji-dieetin 1.9.2014
Sosiaalinen media haltuun – ethän sorru näihin mokiin? 1.4.2014
Tätä et olisi arvannut! Näin sosiaalinen media vaikuttaa ihmissuhteisiin 14.2.2013
Ällöttävät kuvat hotelleista – näin törkyiseen kuntoon huoneita on jätetty Tiesitkö: Nämä asiat paljastavat, mitä sinun pitäisi oikeasti tehdä työksesi – kokeile!